ক’ভিডৰ বৰ্ধিত সংখ্যাই উদ্বিগ্ন কৰি তুলিছে স্বাস্থ্যবিভাগ! কেতিয়ালৈ খুলিব ৰাজ্যৰ স্কুল কলেজ?

ক’ভিড সংক্ৰমণৰ হাৰ কিছু হ্ৰস পোৱাত শিক্ষানুষ্ঠানসমুহ খোলাৰ বাবে সাজু হৈছে ৰাজ্য চৰকাৰ। চৰকাৰে আগন্তুক ১৫ ফেব্ৰুৱাৰীৰ পৰা শিক্ষানুষ্ঠান খোলাৰ বাবে সাজু হৈছে যদিও ক’ভিড ৰোগীৰ বৰ্তমানৰ বৰ্ধিত সংখ্যাই ক্ৰমাৎ উদ্বিগ্ন কৰি তুলিছে স্বাস্থ্যবিভাগৰ লগতে শিক্ষা বিভাগক৷ ইয়াকে লৈ সঘনাই জৰুৰি বৈঠকত মিলিত হৈছে স্বাস্থ্য বিভাগ আৰু শিক্ষা বিভাগ।

বিগত কিছুদিনত দৈনিক গড়ে ২০জনকৈ ক’ভিড ৰোগীৰ মৃত্যুত চিন্তিত হৈ পৰিছে ৰাজ্য চৰকাৰ।
তথ্য অনুসৰি বিগত এটা সপ্তাহত ১৩৩জন ক’ভিড ৰোগীয়ে প্ৰাণ হেৰুৱাৰ লগতে শুকুৰবাৰৰ দিনটোত ৰাজ্যত ১৫জন ক’ভিড ৰোগীৰ মৃত্যু হয়।